als_Latn dik_Latn sag_Latn
Nuk ka më pengesa për nisjen e punimeve për rekonstruimin e stadiumit të qytetit në Tetovë, i cili duhet të mer një pamje evropiane. Firmosja zyrtare e marraveshjes dy palëshes mes Federatës së Futbollit të Maqedonisë dhe komunës së Tetovës, shënojnë nisjen zyrtare të hapit të parë për rekonstruimin e “tempullit” të futbollit në perëndim të vendit. Në emër të FFM-së, të zezën në të bardhë e hedhi kryetari i saj Ilço Gjorgjioski, ndërsa në emër të vetqeverisjes lokale këtë marëveshje e firmosi e para e Tetovës, Teuta Arifi. “Tetova njihet si qytet i futbollit ngase, nga ky qytet 3 ekipe garojnë në Ligën e parë, dhe marrëveshja e sotshme bën që ky stadium të merr formën e tillë çfarë e meritojnë futbolldashësit tetovar, konform standardeve europiane.”, ka thënë e para e këtij qyteti. Ndryshe me këtë kontratë rregullohen obligimet e palëve kontraktuese në lidhje me rekonstruimin e stadiumit të futbollit dhe revitalizimin e terenit të futbollit në kuadër të stadiumit të futbollit, duke vendosur ndriçim me reflektor të stadiumit si dhe shfrytëzimin, mirëmbajtjen dhe ekonomizimin me këtë stadium.
/alsat-m. s.a/
als_Latn bos_Latn